Številka: 1100-47/2022/1

Datum: 25. 3. 2022

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE, v nadaljevanju ZJU)

**Republika Slovenija, Ministrstvo za javno upravo**, Tržaška cesta 21, 1000 Ljubljana,

objavlja javni natečaj za zasedbo prostega uradniškega delovnega mesta,

**SEKRETAR (šifra DM: 59091) v Direktoratu za informatiko, Sektorju za informacijsko varnost, za nedoločen čas, s 6-mesečnim poskusnim delom.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - smeri družbene vede, novinarstvo in informacijska znanost (030), poslovne in upravne vede, pravo (04), tehnika (071) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) - smeri družbene vede, novinarstvo in informacijska znanost (030), poslovne in upravne vede, pravo (04), tehnika (071) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) - smeri družbene vede, novinarstvo in informacijska znanost (030), poslovne in upravne vede, pravo (04), tehnika (071) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) - smeri družbene vede, novinarstvo in informacijska znanost (030), poslovne in upravne vede, pravo (04), tehnika (071);
* najmanj 7 let delovnih izkušenj;
* opravljeno usposabljanje za imenovanje v naziv (če ga kandidat nima, ga lahko opravi naknadno);
* državljanstvo Republike Slovenije;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat opravljen magisterij znanosti, doktorat znanosti oziroma zaključen specialistični študij.

Za kandidate, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja za imenovanje v naziv po 89. členu Zakona o javnih uslužbencih. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena Zakona o javnih uslužbencih, opraviti najkasneje v enem letu od sklenitve delovnega razmerja.

Naloge delovnega mesta:

* opravljanje najzahtevnejših strokovnih nalog,
* priprava navodil iz delovnega področja sektorja,
* priprava normativnih aktov iz delovnega področja ,
* samostojno oblikovanje sistemskih rešitev in drugih najzahtevnejših gradiv,
* skrb za ustrezno usposobljenost članov operativne skupine,
* sodelovanje in priprava laboratorijskega okolja za potrebe sektorja,
* sodelovanje v mednarodnih delovnih skupinah in CERT/CSIRT mreži,
* sodelovanje v postopkih naročanja blaga in storitev s področja sektorja,
* svetovanje, spremljanje in vodenje ukrepov za zaščito na področju omrežij in strežniških virov,
* upravljanje in odzivanje na incidente v informacijskih sistemih,
* vodenje projektnih skupin,
* vodenje projektov in svetovanje na področju informacijske varnosti,
* vodenje projektov za izvajanje nalog operativno varnostnega centra (SOC),
* zagotavljanje oz. neposredna pomoč pri zagotavljanju razvoja organizacije.

Na navedenem delovnem mestu bo izbrani kandidat opravljal naloge iz delovnega področja sektorja glede na področje poznavanja, upravljanje z informacijsko varnostjo ter koordinacija zunanjih izvajalcev.

Prijava mora biti **obvezno oddana na predpisanem obrazcu**, ki je sestavni del objave javnega natečaja in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata o opravljenem usposabljanju za imenovanje v naziv, če je usposabljanje opravil,
4. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* za namen postopka zaposlitve dovoljuje Ministrstvu za javno upravo pridobitev podatkov o izpolnjevanju pogojev za zasedbo delovnega mesta iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis, v katerem naj kandidat poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Z izbranim kandidatom bo sklenjeno delovno razmerje za nedoločen čas, s polnim delovnim časom in 6-mesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo na uradniškem delovnem mestu sekretar opravljal v uradniškem nazivu sekretar.

Izbrani kandidat bo delo opravljal v prostorih Ministrstva za javno upravo na Tržaški cesti 21 v Ljubljani oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »**Za javni natečaj za delovno mesto SEKRETAR (šifra DM: 59091) v Ministrstvu za javno upravo, Direktoratu informatiko, Sektorju za informacijsko varnost, št. 1100-47/2022«** **na naslov**: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer **v roku 8 dni po objavi**. Za pisno obliko prijave se šteje tudi elektronska oblika, poslana **na elektronski naslov**: gp.mju@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 90 dni od objave javnega natečaja. Obvestilo o končanem javnem natečaju bo objavljeno na osrednjem spletnem mestu državne uprave GOV.SI <https://www.gov.si>.

Informacije o izvedbi javnega natečaja daje Ksenija Česnik, tel. št. 01/478 89 22, informacije o delovnem področju pa mag. Damijan Marinšek, tel. št. 01/478 83 68.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Boštjan Koritnik

minister